|  |  |  |
| --- | --- | --- |
|  | Hajdú-Bihar Vármegyei KözgyűlésE l n ö k e**🖂** 4024 Debrecen, Piac u. 54., **🕿**:52/507-519, e-mail: elnok@hbmo.hu |  |

Debrecen, 2024. december …...

**Nyilatkozat**

**az Interreg Central Europe program által társfinanszírozott „More than a village/Több, mint egy falu” projekt keretében elkészített „Közös stratégia az intelligens falvakra való átállásról Közép-Európában” és a „Transznacionális intelligens falvakra való átállási cselekvési terv” című dokumentumokban foglaltak megismeréséről és vállalásáról**

Alulírott Pajna Zoltán, a vármegyei közgyűlés elnöke, Hajdú-Bihar Vármegye Önkormányzata képviseletében kijelentem, hogy Hajdú-Bihar Vármegye Önkormányzata elkötelezett az Interreg Central Europe program keretében megvalósuló „More than a village/Több, mint egy falu” című, CE0100085 számú projekt keretében kidolgozott „Közös stratégia az intelligens falvakra való átállásról Közép-Európában” és a „Transznacionális intelligens falvakra való átállási cselekvési terv Dél-Warmia, Alta Val Polcevera, Hajdú-Bihar, Pomurje és Buzet számára” című dokumentumokban foglaltak elfogadása és megvalósulása iránt.

Önkormányzatunk elismeri ennek az együttműködési kezdeményezésnek a jelentőségét az intelligens falvak irányába történő átmenet előmozdításában és a közös kihívások kezelésében Közép-Európában.

**A kötelezettségvállalás részletei:**

Elismerjük a közös stratégia és a transznacionális cselekvési terv elkészülését és megismerését. A terv átfogó stratégiákat és intézkedéseket vázol fel, amelyek célja, hogy segítse Hajdú-Bihar vármegyében a vidéki térségek és kistelepülések digitális fejlődését, kiemelten az 55 év feletti korosztályra összpontosítva, annak érdekében, hogy a vármegyében jelen levő ezüstgazdasági lehetőségek hasznosításra kerülhessenek.

Elkötelezettek vagyunk aziránt, hogy tevékenységeink során aktívan támogassuk és végrehajtsuk a cselekvési tervben felvázolt stratégiákat és intézkedéseket. Ez magában foglalja a főbb eredményeknek a vármegye területfejlesztési programjának megvalósítását segítő szakpolitikai útmutatóba történő beépítését, az eredmények népszerűsítését az érdekeltek szélesebb köre számára helyi, vármegyei és országos szinten, valamint az érintett szereplők bevonását a jövőbeli ezüstgazdasági platform létrehozása és megerősítése érdekében.

Úgy gondoljuk, hogy elkötelezettségünk jelentősen hozzájárul a „More than a village/Több, mint egy falu” projekt közös célkitűzéseihez.

E dokumentum Hajdú-Bihar Vármegye Önkormányzata részéről hivatalos kötelezettségvállalásnak tekinthető a „Közös stratégia az intelligens falvakra való átállásról Közép-Európában” és a „Transznacionális intelligens falvakra való átállási cselekvési terv Dél-Warmia, Alta Val Polcevera, Hajdú-Bihar, Pomurje és Buzet számára” című dokumentumok elfogadása és végrehajtása kapcsán.

Pajna Zoltán

elnök

Hajdú-Bihar Vármegye Önkormányzata